Document ID: 31999R0857

NEUVOSTON ASETUS (EY) N:o 857/1999,
annettu 22 päivänä huhtikuuta 1999,
hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen, ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksessa (EY) N:o 2200/96(4), vahvistetaan hyväksyttyihin tuottajaorganisaatioihin sovellettavat säännöt; säännöissä velvoitetaan jäsentuottajat myymään koko kyseinen tuotantonsa tuottajaorganisaatioiden välityksellä; on kuitenkin säädetty tätä velvoitetta koskeva poikkeus kuluttajalle tämän henkilökohtaisiin tarpeisiin tilalla harjoitettavan suoramyynnin osalta; poikkeus on määrällisesti rajoitettu; eräiden yhteisön alueiden käytäntöjen huomioon ottamiseksi on syytä ulottaa kyseinen poikkeus koskemaan muualla kuin tilalla harjoitettavaa suoramyyntiä voimassa olevien rajoitusten puitteissa,
mainitun asetuksen 15 artiklan 4 kohdan c alakohtaa olisi selvennettävä, ja
kyseisiin ilmaisjakeluihin liittyviä kuljetus-, lajittelu- ja pakkauskustannuksia, joista yhteisö vastaa, koskevat nykyiset säännökset olisi saatettava koskemaan kaikkia markkinoilta poistettavia ja ilmaiseksi jaettavia tuotteita,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2200/96 seuraavasti:
1) Korvataan 11 artiklan 1 kohdan c alakohdan 3 alakohdan ensimmäisessä luetelmakohdassa sana "tilalla" sanoilla "tilalla ja/tai tilan ulkopuolella".
2) Korvataan 15 artiklan 4 kohdan c alakohta seuraavasti: "c) taloudellisissa määräyksissä on määrättävä teknisistä apuvälineistä ja inhimillisistä voimavaroista, joita tarvitaan valmistamaan 2 artiklassa tarkoitettujen vaatimusten, kasvien terveyteen liittyvien säännösten ja sallittujen enimmäismäärien noudattamisen valvonta."
3) Korvataan 30 artiklan 6 kohta seuraavasti: "6. Yhteisö vastaa 46 artiklassa säädettyä menettelyä noudattaen määriteltävin edellytyksin 1 kohdassa säädettyihin ilmaisjakelutoimiin liittyvistä kuljetus-, lajittelu- ja pakkauskustannuksista."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä huhtikuuta 1999.

Labels: 3
17
5
6